**Campania ,,Fii Inspirat! NU te apuca de Fumat!’’**

Direcția de Sănătate Publică Iași prin Compartimentul de Evaluare și Promovare a Sănătății, în colaborare cu Centrul de Prevenire, Evaluare și Consiliere Antidrog Iași, a desfășurat în data de 31.05.2023 o acțiune de Informare-Educare-Comunicare în holul Instituției Prefectului Județului Iași. În cadrul acestei activități au fost efectuate determinări ale monoxidului de carbon din aerul exhalat la fumători, precum și determinări VRP (vârsta reală a plămânilor) la aproximativ 50 de persoane. De asemenea, în cadrul campaniei ,,Fii Inspirat! NU te apuca de Fumat!’’ au fost distribuite materiale informative.

Scopul acestei activități a fost acela de a informa angajații instituției despre impactul nociv pe care consumul de țigări și utilizarea dispozitivelor electronice (HEATS și ENDS) îl pot avea asupra sănătății.